Podklad pre rokovanie Komisie pre školstvo a vzdelávanie dňa 10.11.2025

Vypracoval: Ing. Barbora Mareková – prednostka úradu

Téma: - Stav rekonštrukcií a opráv na ZŠ a MŠ, Detské jasle, investície

1. Zariadenie starostlivosti o deti do veku 3 rokov (DJ Robotnícka)

* Počas rekonštrukcie, po odhalení surovej stavby boli identifikované vážne stavebné nedostatky, ktoré nebili súčasťou projektu. Dôsledkom je predĺženie termínu ukončenia prác do 28.11.2025 a navýšenie rozpočtu o cca 55 000 Eur. Nakoľko bolo nevyhnutné odstrániť múriky na spodných terasách došlo k poškodeniu náteru a podlahovej krytiny v interiéri, ich výmena alebo oprava bude vyžadovať ďalšie investície.
* Harmonogram dokončenie stavby v zmysle dodávateľskej zmluvy koniec mesiaca november, následne práce na interiéri a upratovanie v priebehu mesiaca december. V novembri a čiastočne v decembri úprava dvora. Od januára ba mala byť spustená prevádzka DJ.

1. ZŠ s MŠ Česká – izolácia suterénu a výmena sociálneho zariadenia v suteréne

* Práce aktuálne prebiehajú na dokončovaní vonkajšej fasády po tom čo bola doplnená hydroizolácia. Boli urobené odvodňovacie žľaby, bol doplnený bleskozvod o uzemňovacie tyče, bolo obnovené schodisko pred hlavným vchodom. V interiéri boli odstránené poškodené steny a momentálne sa pracuje na oprave a obnove toalety v suteréne. V mesiaci november a december sa bude naďalej pracovať na dokončený exteriérových prác a pripraví sa odtoková kanalizácia.
* Aktuálne rokujeme s pani riaditeľkou a dodávateľom o možnosti začatia druhej etapy, ktorej predmetom činnosti je rekonštrukcia stúpačiek v celej škole. Dodávateľ je vysúťažený, v optimálnom prípade sa práce začnú 20.12.2025

1. ZŠ s  MŠ Sibírska – Rekonštrukcia kuchyne

* Práce pokračujú podľa harmonogramu, napriek niekoľkým problémom sa práce nezastavili a vznikajúce problémy sú riešené operatívne. Na rekonštrukcii pracujú paralelne dvaja dodávatelia, jeden dodáva stavbu a druhý technológie.

1. ZŠ s MŠ Odborárska – rekonštrukcia exteriéru

* Práce na ihriskách a exteriérovej učebni sú ukončené
* Dodávateľ ešte dopĺňa novú ornicu a výsev trávového osiva
* Projekt bude v najbližšej dobe ukončený

1. ZŠ s MŠ Cádrová – exteriérová učebňa

* Po tom ako vysúťažený dodávateľ po podpise zmluvy od plnenia zmluvy odstúpil muselo nasledovať nové VO. V súčasnosti je VO v realizácii

1. ZŠ s MŠ Jeseniová

* Výmena kotla – kotol je objednaný, dodávka je naplánovaná na koniec novembra, v prípade priaznivého počasia a vôle pani riaditeľky je možné vykonať výmenu začiatkom decembra. Výmenu komína nie je možné realizovať v mrazoch. V prípade ak nebude možné práce urobiť začiatkom decembra, pravdepodobne sa bude výmena realizovať až cez jarné prázdniny. Jedná sa o výmenu kotla + vyvložkovanie komína

1. ZŠ s MŠ Riazanská – výmena OST, teplovodnej prípojky

* MČ zabezpečuje PD na rekonštrukciu prípojky
* MČ zaradila obnovu prípojky do rozpočtu roku 2026, ak bude dokumentácia k dispozícii v decembri vyhlásime VO v roku 2025
* OST bude predložená na rokovanie MZ vo februári na odpredaj MHTH, ktoré následne bude realizovať obnovu OST
* Termohlavice a SW na energetické služby – nákup v roku 2026 ako samostatná zákazka

1. ZŠ s MŠ za Kasárňou – rekonštrukcia jedálne – projekt pripravený na stavebné konanie
2. ZŠ s MŠ Kalinčiaková – prebieha aktualizácia rozpočtu, po schválení rozpočtu na rok 2026 bude vyhlásené VO na dodávateľa

* Pracujeme na vytvorení modelu zapojenia obnoviteľných zdrojov energie, fotovoltika na energetickej spotrebe objektov v MČ (výhľadovo Riazanská, Sibírska, Cádrova)
* Pripravujeme v spolupráci s riaditeľkou rekonštrukciu telocvične na ZŠ Ceská (leto 2026???)
* Pred ZŠ Sibírska pripravujeme realizovať výmenu asfaltu za vodopriepustné povrchy, pripravujeme novú výsadbu a doplnenie mobiliáru v okolí školy
* ZŠ Riazanská – rekonštrukcia sociálnych zariadení pri telocvični – projekt podaný na Regionálny školský úrad
* ZŠ s MŠ Sibírska čakáme na výzvu – projekt rekonštrukcie jedálne a jedného traktu pripravený